Mbunge cia matuura ni ciambiriirie kwamukira ndereti ya gucenjia gatiba iria iretwo Punguza Mizigo ya kiama gia Third Way Alliance. Mutongoria wa kiama kiu Dr Ekuru Aukot umuthi arathii mbunge-ini ya Nakuru guthathaura mawega ma ndereti iyo kuri ajumbe a giikaro kiu.
Aikari a matuura maingi ma kaunti ya Nakuru ni maaniriire kunyita mbaru ndereti iyo, makiuga marenda kuhuthirwo ni murigo wa kurihaga micara ya atongoria a kiuteti aria iturwa ciao ciathundurirwo ni gatiba njeru.
Ona utongoria wa giikaro kiu ni uheyanite mawoni ngurani, na megukorwo na ihinda ria mieri itatu gucirira na kuheyana itua riao riria rikaneyanwo kuri mbunge ya bururi na senate. Niguo ndereti iyo kuhetuka gikiro kiu irabatara kunyitwo mbaru ni kaunti itanyihiire mirongo iiri na inya
swh_Latn kik_Latn kik_Latn